smcproject/ml-wiki-sentences huggingface dataset:
നൂറ്റാണ്ടുകളോളം എല്ലാ സർവ്വകലാശാലകളിലെ വിദ്യാർത്ഥികളും എലിമെന്റ്സ് ഭാഗികമായെങ്കിലും അവരുടെ പാഠ്യപദ്ധതിയുടെ ഭാഗമായി വായിക്കേണ്ടിയിരുന്നു.
ഇരുപതാം നൂറ്റാണ്ടിൽ എലിമെന്റ്സിലെ ഉള്ളടക്കം മറ്റു പാഠപുസ്തകങ്ങളുടെ ഭാഗമായി പഠിപ്പിക്കാൻ തുടങ്ങിയതോടെ മാത്രമാണ് "വിദ്യാസമ്പന്നരായ എല്ലാവരും വായിച്ചിരുന്നിട്ടുണ്ടാകുമായിരുന്ന പുസ്തകം" എന്ന വിശേഷണം ഈ ഗ്രന്ഥത്തിന് നഷ്ടപ്പെട്ടത്.
എലിഫന്റ്സ് ഡ്രീം ഇംഗ്ലീഷ് വിലാസം https://ml.wikipedia.org/wiki/Elephants_Dream
ബ്ലെൻഡർ എന്ന സ്വതന്ത്ര ആനിമേഷൻ സോഫ്റ്റ്‌വെയർ ഉപയോഗിച്ച് നിർമ്മിച്ച ആനിമേഷൻ ചിത്രമാണ് എലിഫന്റ്സ് ഡ്രീം .
ഭാഗികമായി സ്വതന്ത്ര സോഫ്റ്റ്‌വെയർ ഉപയോഗിച്ച് നിർമ്മിച്ച ആനിമേഷൻ ചിത്രമാണിത്.
റിയാക്ടർ എന്ന ശബ്ദമിശ്ര​ണത്തിനുപയോഗിച്ച സോഫ്റ്റ്‌വെയർ മാക് ഒഎസ് എക്സിലാണ് പ്രവർത്തിപ്പിച്ചത്.
2005 മാർച്ച് 26 നാണ് ഇത് പുറത്തിറക്കിയത്.
2005 സെപ്റ്റംബറിൽ തുടങ്ങിയ ഇതിന്റെ ജോലികൾ ഏതാണ്ട് 8 മാസത്തോളം നീണ്ടുനിന്നു.
ഓറഞ്ച് എന്നറിയപ്പെടുന്ന ആനിമേറ്റർമാരുടെ ഒരു കൂട്ടായ്മയാണ് ഈ ചിത്രം നിർമ്മിച്ചത്.
ബ്ലെൻഡർ ഫൌണ്ടേഷന്റെ ചെർമാനായ ടോൺ റൂസെന്റാൾ ആണ് മേയ് 2005 ൽ ഇതിന്റെ പ്രഖ്യാപനം നടത്തിയത്.
ബ്ലെൻഡറാണ് ഇതിന്റെ നിർമ്മാണത്തിനുപയോഗിച്ച പ്രധാന സോഫ്റ്റ്‌വെയർ.
ബ്ലെൻഡർ ഫൌണ്ടേഷനും നെതർലാന്റ് മീഡിയ ആർട്ട് ഇൻസ്റ്റിറ്റ്യൂട്ടും സംയുക്തമായാണ് ഇതിന് പണം മുടക്കിയത്.
ധനസമാഹരണത്തിനായി ഡിവിഡി പ്രീഓർഡർകളും ധാരാളമായി സ്വീകരിച്ചിരുന്നു.
സെപ്തംബർ 1 നു മുൻപ് പ്രീഓർഡർ നൽകിയവരുടെയെല്ലാം പേരുകൾ സിനിമയുടെ അവസാനം ഉൾക്കൊള്ളിച്ചിട്ടുണ്ട്.
ബോവി സ്റ്റേറ്റ് സർവ്വകലാശാല നൽകിയ 2.1 ടെറാഫ്ലോപ്പ് ആപ്പിൾ എക്സ് സെർവ്വ് G5 അടിസ്ഥാനമാക്കിയുള്ള സൂപ്പർ കമ്പ്യൂട്ടിംഗ് ക്ലസ്റ്റർ ഉപയോഗിച്ചാണ് ഇതിന്റെ റെൻഡറിംഗ് ജോലികൾ പൂർത്തിയാക്കിയത്.
ചിത്രത്തിന് 10 മിനിട്ട് 54 സെക്കന്റ് ദൈർഘ്യവും ക്രെഡിറ്റിംഗിന്  1 മിനിട്ട് 28 സെക്കന്റ് ദൈർഘ്യവുമുണ്ട്
സ്വതന്ത്രസോഫ്റ്റ്‌വെയറിന്റെ വ്യാപ്തിയും സാദ്ധ്യതകളും ശക്തിയും പ്രദർശിപ്പിക്കാനായിട്ടാണ് എലിഫന്റ്സ് ഡ്രീം നിർമ്മിച്ചത്.
ഇതിന്റെ നിർമ്മാണത്തിലൂടെ ആനിമേഷൻരംഗത്ത് സ്വതന്ത്രസോഫ്റ്റ്‌വെയറുകൾക്ക് എന്തെല്ലാം ചെയ്യാൻ സാധിക്കും എന്നത് പ്രദർശിപ്പിക്കാൻ കഴിഞ്ഞു.
ചിത്രത്തിന്റെ നിർമ്മാണ സമയത്ത് ബ്ലെൻഡർ സോഫ്റ്റ്‌വെയറിലേക്ക് അനേകം പുതിയ കാര്യങ്ങളും ശേഷികളും കൂട്ടിച്ചേർക്കപ്പെടുകയുണ്ടായി.
നോഡ് അടിസ്ഥാനമായുള്ള കോമ്പോസിറ്റർ, ഹെയർ ഫർ റെൻഡറിംഗ്, പൂർണ്ണമായും പൊളിച്ചെഴുതിയ ആനിമേഷൻ സിസ്റ്റവും റെൻഡർ പൈപ്പ്ലൈനും, വർക്ഫ്ലോ ട്വീക്കുകൾ മുതലായവ ഇവയിൽ ചിലതാണ്.
ചിത്രവും ചിത്രത്തിന്റെ മുഴുവൻ ഫയലുകളും ക്രീയേറ്റീവ് കോമൺസ് അനുമതി പത്രപ്രകാരം ലഭ്യമാണ്.
അതുമൂലം താത്പര്യമുള്ളവർക്ക് ഇത് എങ്ങനെ നിർമ്മിച്ചുവെന്ന് പഠിക്കുവാനും ഈ ഫയലുകൾ അവരുടെ പ്രോജക്റ്റുകളിൽ ഉപയോഗപ്പെടുത്തുവാനും അവയിൽ മാറ്റം വരുത്തുവാനും കഴിയും.
ഇത് സ്വതന്ത്രസിനിമകളുടെ മാത്രം പ്രത്യേകതയാണ്.
2006 മെയ് 18 ന് ഓറഞ്ച് പ്രോജക്റ്റിന്റെ ഔദ്യോഗിക വെബ്‌സൈറ്റിൽ എല്ലാ ഫയലുകളും ഡൗൺലോഡ് ചെയ്യാനായി ലഭ്യമാക്കി.
ബിറ്റ്ടോറന്റ് എന്ന സംവിധാനം ഉപയോഗപ്പെടുത്തി ഏതൊരാൾക്കും ഇത് ഡൗൺലോഡ് ചെയ്യാവുന്നതാണ്.
വീഡിയോ Full length video of Elephants Dream - ~10 minutes അഭിനേതാക്കൾ ടൈഗോ ഗ്രെനാന്റ് - പൂർഗ് കാസ് ജാൻസൻ - ഏമോ അണിയറ പ്രവർത്തകർ ടോൺ റൂസെന്റാൾ - നിർമ്മാതാവ് ബാസ്സം കുർഡാലി - സംവിധായകൻ ആൻഡി ഗോറാൽസ്യക്ക് - കലാസംവിധാനം മാറ്റ് എബ് - ചിത്രകാരൻ ബാസ്റ്റിയൻ സാൽമേല - ചിത്രകാരൻ ലീ സാൽവേമിനി - സാങ്കേതിക സംവിധാനം ജാൻ മോർഗെൻസ്റ്റെൻ - സംയോജകൻ ഉപയോഗിച്ച സോഫ്റ്റ്വെയറുകൾ
ബ്ലെന്റർ ആണ് പ്രധാനമായും ഉപയോഗിച്ച സോഫ്റ്റ്‌വെയർ .
മറ്റുള്ളവയെല്ലാം നിർമ്മാണത്തിന് മുൻപും ശേഷവും ഉപയോഗിച്ചവയാണ്.
ഉബുണ്ടുവാണ് പ്രധാനമായും ഉപയോഗിച്ച ഓപ്പറേറ്റിംഗ് സിസ്റ്റം.
ഗ്നോം, കെഡിഇ പണിയിടസംവിധാനങ്ങൾ ഉപയോഗിച്ചിട്ടുണ്ട്.
ബ്ലെൻഡർ സിനിപെയിന്റ് ഡെർക്യൂ ജിമ്പ് ഇങ്ക്സ്കേപ്പ് പൈത്തൺ റിയാക്ടോർ സീഷോർ സബ്‌വെർഷൻ ട്വിസ്റ്റഡ് ഉബുണ്ടു - ഗ്നോം കെഡിഇ പണിയിടസംവിധാനങ്ങൾ വെർസെ
ഉലകം ചുറ്റും വാലിബൻ
രാജ് ബാബു സംവിധാനം ചെയ്ത 2011-ൽ പുറത്തിറങ്ങിയ മലയാളചലച്ചിത്രമാണ് ഉലകം ചുറ്റും വാലിബൻ .
ജയറാം , ബിജു മേനോൻ , വന്ദന മേനോൻ, മിത്ര കുര്യൻ എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.
അമ്മയും ഏക സഹോദരി കല്യാണിയോടുമൊപ്പം ( മിത്ര കുര്യൻ ) ജീവിക്കുന്ന പച്ചക്കറി മൊത്തക്കച്ചവടക്കാരനാണ് ജയശങ്കർ ( ജയറാം ).
കടക്കെണിയിലായ ജയശങ്കർ  നഗരത്തിൽ താമസിക്കുന്ന  തന്റെ ബന്ധുവായ സേതുമാധവനെ ( സൂരാജ് വെഞ്ഞാറമൂട് ) സന്ദർശിച്ച് കുറച്ച് പണം കടം വാങ്ങുവാൻ തീരുമാനിച്ചു.
തന്റെ ബന്ധു ഒരു വിജയിയായ ബിസിനസുകാരനല്ല മറിച്ച് ഒരു വിജയകരമായ കള്ളനാണെന്ന് നഗരത്തില്ലെന്ന് ജയശങ്കർ കണ്ടെത്തുന്നു.
അഭിനേതാക്കൾ എസ്‌ഐ ജയശങ്കറായി ജയറാം സിഐ സജാൻ ജോസഫായി ബിജു മേനോൻ വർഷയായി വന്ദന മേനോൻ കല്യാണിയായി മിത്ര കുര്യൻ സേതുമാധവനായി സുരാജ് വെഞ്ഞാറമൂട് സുരേഷ് കൃഷ്ണ ധട്ടനായി ബെഞ്ചമിൻ ഡി. ഫ്രാങ്ക്ലിനായി സലീം കുമാർ (മോഷ്ടാക്കളുടെ പരിശീലകൻ) തങ്കച്ചനായി ബിജുക്കുട്ടൻ കോട്ടയം നസീർ അബു സലിം പോലീസ് ഉദ്യോഗസ്ഥനായി കലാഭവൻ ഷാജോൺ പോലീസ് ഓഫീസറായി പ്രിയങ്ക നാരായണൻകുട്ടി ജനാർദ്ദനൻ ആനിയായി ലെന പി‌എ ഹമീദ്‌ ഐ‌.
എ‌എ.
സായി ലാലു അലക്സ് സജിത ബെട്ടി ജയശങ്കറിന്റെ അമ്മയായി ശോഭ മോഹൻ ദീപിക മോഹൻ ശാലിനി രഥുസനായി സന്താനം (നടൻ) അവലംബം
ഉറൂബ് ഇംഗ്ലീഷ് വിലാസം https://ml.wikipedia.org/wiki/Uroob
മലയാളത്തിലെ ഒരു നോവലിസ്റ്റും ചെറുകഥാകൃത്തുമായിരുന്നു ഉറൂബ് എന്ന തൂലികാനാമത്തിൽ അറിയപ്പെടുന്ന പി.സി. കുട്ടികൃഷ്ണൻ (1915 ജൂൺ 8 – 1979 ജൂലൈ 10).
സ്ത്രീപക്ഷവാദി, കവി, ഉപന്യാസകാരൻ, അദ്ധ്യാപകൻ , പത്രപ്രവർത്തകൻ , തിരക്കഥാകൃത്ത് എന്നീ നിലകളിലും അറിയപ്പെടുന്നു.
ആകാശവാണിയുടെ കോഴിക്കോട് നിലയത്തിൽ 25 വർഷത്തോളം പ്രവർത്തിച്ചു.
പല ജനപ്രിയ പരിപാടികളുടെയും നിർമ്മാതാവായിരുന്നു അദ്ദേഹം.
പ്രകൃതിസ്നേഹിയും ഗാന്ധിയനുമായിരുന്ന അദ്ദേഹം കേരള സാഹിത്യ അക്കാദമി അധ്യക്ഷനായും മലയാള മനോരമയുടെ പത്രാധിപരായും പ്രവർത്തിച്ചിട്ടുണ്ട്.
മലപ്പുറം ജില്ലയിലെ പൊന്നാനിക്കടുത്തുള്ള പള്ളിപ്രം ഗ്രാമത്തിൽ പരുത്തുള്ളി ചാലപ്പുറത്ത് കരുണാകരമേനോന്റെയും പാറുക്കുട്ടിയമ്മയുടെയും(പാർവ്വതി) മകനായി 1915 ജൂൺ 8-നാണ് പരുത്തുള്ളി ചാലപ്പുറത്തു കുട്ടികൃഷ്ണൻ എന്ന പി.സി. കുട്ടികൃഷ്ണൻ ജനിച്ചത്.
പൊന്നാനി എ.വി. ഹൈസ്കൂളിൽ നിന്നു പ്രാഥമിക വിദ്യാഭ്യാസം നേടിയ അദ്ദേഹം ചെറുപ്പത്തിൽത്തന്നെ കാല്പനികകവിയായ ഇടശ്ശേരി ഗോവിന്ദൻ നായരുമായി സൗഹൃദത്തിലായി.
പത്താം ക്ലാസ്സിൽ പഠിക്കുമ്പോഴാണ് അദ്ദേഹം കവിതയെഴുതാനാരംഭിച്ചത്.
ആദ്യമെഴുതിയ കവിതയും കഥയും മാതൃഭൂമി ആഴ്ചപ്പതിപ്പിൽ പ്രസിദ്ധീകരിച്ചോടെ പൊന്നാന്നിയിലെ സാഹിത്യമണ്ഡലത്തിൽ കവിയായി അദ്ദേഹം പേരെടുത്തു.
1934-ൽ നാടുവിട്ട അദ്ദേഹം ആറുവർഷത്തോളം കാലം ഇന്ത്യയുടെ പലഭാഗങ്ങളിലായി പല ജോലികളും ചെയ്തു.
ഈ കാലയളവിൽ തമിഴ്, കന്നഡ എന്നീ ഭാഷകൾ പഠിച്ച അദ്ദേഹം പിന്നീട് നീലഗിരിയിലെ ഒരു തേയിലത്തോട്ടത്തിലും കോഴിക്കോട്ടെ ഒരു ബനിയൻ കമ്പനിയിലും രണ്ടുവർഷം വീതം ക്ലാർക്കായി ജോലി നോക്കി.
1948-ൽ ഇടശ്ശേരിയുടെ ഭാര്യാസഹോദരി കൂടിയായ ദേവകിയമ്മയുമായി അദ്ദേഹത്തിന്റെ വിവാഹം നടന്നു.
കോഴിക്കോട് കെ.ആർ. ബ്രദേഴ്സ് പ്രസിദ്ധീകരണശാല, മംഗളോദയം മാസിക , കോഴിക്കോട് ആകാശവാണി എന്നിവയായിരുന്നു അദ്ദേഹം പിൽക്കാലത്ത് ജോലി ചെയ്ത സ്ഥലങ്ങൾ.
1975-ൽ ആകാശവാണിയിൽ നിന്ന് പ്രൊഡ്യൂസറായി വിരമിച്ച അദ്ദേഹം കുങ്കുമം, മലയാള മനോരമ എന്നിവയുടെ പത്രാധിപർ, കേരള സാഹിത്യ അക്കാദമി അധ്യക്ഷൻ എന്നീ സ്ഥാനങ്ങൾ വഹിച്ചു.
1976-ലാണ് അദ്ദേഹം മനോരമ പത്രാധിപത്യം ഏറ്റെടുത്തത്.
ആ സ്ഥാനത്തിരിക്കേ അദ്ദേഹം 1979 ജൂലൈ 10-ന് കോട്ടയത്തു വച്ച് അന്തരിച്ചു.
യൗവനം നശിക്കാത്തവൻ എന്നർത്ഥമുള്ള അറബിവാക്കായ ഉറൂബ് എന്ന തൂലികാനാമത്തിലാണ് അദ്ദേഹം പ്രശസ്തനായത്.
1952-ൽ ആകാശവാണിയിൽ ജോലിനോക്കവേ സഹപ്രവർത്തകനും സംഗീതസംവിധായകനുമായ കെ. രാഘവനെ കുറിച്ച് ഒരു ലേഖനം മാതൃഭൂമിയിൽ പ്രസിദ്ധീകരിക്കുമ്പോഴാണ് ഉറൂബ് എന്ന പേര് ആദ്യമായി ഉപയോഗിച്ചത്.
സ്വന്തം പേരിൽ എഴുതാൻ ഉദ്യോഗസ്ഥർ മുൻകൂർ അനുവാദം നേടണം എന്ന സർക്കാർ ഉത്തരവാണ് തൂലികാനാമം സ്വീകരിക്കാൻ അദ്ദേഹത്തിനു പ്രേരണയായത്.
"നീർച്ചാലുകൾ" എന്ന കഥാസമാഹാരമാണ് ഉറൂബിന്റെ ആദ്യകൃതി.
പിന്നീട് 25-ലേറെ കഥാസമാഹാരങ്ങൾ രചിച്ചു.
"തീ കൊണ്ടു കളിക്കരുത്", "മണ്ണും പെണ്ണും", "മിസ് ചിന്നുവും ലേഡി ജാനുവും" (നാടകങ്ങൾ), "നിഴലാട്ടം", "മാമൂലിന്റെ മാറ്റൊലി" (കവിതകൾ), "ഉറൂബിന്റെ ശനിയാഴ്ചകൾ" (ഉപന്യാസം) എന്നിവയാണ് മറ്റു പ്രധാനകൃതികൾ.
ഉമ്മാച്ചു (1954), സുന്ദരികളും സുന്ദരന്മാരും (1958) എന്നീ രണ്ടു നോവലുകളാണ് അദ്ദേഹത്തിന്റെ ശ്രേഷ്ഠകൃതികളായി കരുതപ്പെടുന്നത്.
നോവലിനുള്ള ആദ്യ കേരള സാഹിത്യ അക്കാദമി പുരസ്കാരവും (1958, ഉമ്മാച്ചു ), കേന്ദ്ര സാഹിത്യ അക്കാദമി പുരസ്കാരവും (1960, സുന്ദരികളും സുന്ദരന്മാരും ) അദ്ദേഹത്തെ തേടിയെത്തി.
1920-കളിലെ ഖിലാഫത്ത് പ്രസ്ഥാനം, മലബാർ കലാപം , ദേശീയ സ്വാതന്ത്ര്യസമരം , കമ്യൂണിസ്റ്റ് മുന്നേറ്റം, രണ്ടാം ലോകമഹായുദ്ധം തുടങ്ങിയവയുടെ പശ്ചാത്തലത്തിൽ രാഷ്ടീയ-സാമൂഹിക-കുടുംബബന്ധങ്ങളിൽ സംഭവിച്ച മാറ്റങ്ങൾ, മലബാറിലെ കേന്ദ്രമാക്കി അനേകം വ്യക്തിജീവിതങ്ങളിലൂടെ അവതരിപ്പിച്ച നോവലാണ് സുന്ദരികളും സുന്ദരന്മാരും .
അണിയറ , മിണ്ടാപ്പെണ്ണ് , അമ്മിണി , ആമിന , തേന്മുള്ളുകൾ തുടങ്ങിയവയാണ് അദ്ദേഹത്തിന്റെ മറ്റു നോവലുകൾ.
അനന്തമായ മനുഷ്യജീവിത വൈചിത്ര്യമായിരുന്നു അദ്ദേഹം പ്രധാനമായും തന്റെ കൃതികളിൽ പ്രമേയമാക്കിയത്.
മലയാളചലച്ചിത്രരംഗത്ത് വിപ്ലവകരമായ മാറ്റങ്ങൾ കൊണ്ടുവന്ന നീലക്കുയിൽ (1954) എന്ന ചലച്ചിത്രത്തിന്റെ രചന നിർവ്വഹിച്ചത് ഉറൂബാണ്.
രാരിച്ചൻ എന്ന പൗരൻ (1956), നായര് പിടിച്ച പുലിവാല് (1958), മിണ്ടാപ്പെണ്ണ് (1970), കുരുക്ഷേത്രം (1970), ഉമ്മാച്ചു (1971), അണിയറ (1978) എന്നീ ചിത്രങ്ങളുടെ രചനയും അദ്ദേഹം നിർവ്വഹിച്ചു.
കൃതികൾ നോവലുകൾ ആമിന (1948) കുഞ്ഞമ്മയും കൂട്ടുകാരും (1952) ഉമ്മാച്ചു (1954) മിണ്ടാപ്പെണ്ണ് (1958) സുന്ദരികളും സുന്ദരന്മാരും (1958) സ്വാതന്ത്ര്യസമരത്തിന്റെ നമസ്കാരം പശ്ചാത്തലത്തിൽ സ്വാതന്ത്ര്യത്തിനു മുൻപുള്ള കേരളീയ സമൂഹത്തിന്റെയും സ്വാതന്ത്ര്യത്തിനു ശേഷമുള്ള കേരളീയ സമൂഹത്തിന്റെയും അനുഭവങ്ങളാണ്‌ ഈ നോവലിൽ.
വിശ്വനാഥൻ, കുഞ്ഞിരാമൻ, രാധ, ഗോപാലകൃഷ്ണൻ, സുലൈമാൻ, രാമൻ മാസ്റ്റർ, വേലുമ്മാൻ, ശാന്ത, കാർത്തികേയൻ, ഹസ്സൻ തുടങ്ങിയവർ ഇതിലെ പ്രധാന കഥാപാത്രങ്ങളാണ്‌.
ചുഴിക്കു പിൻപേ ചുഴി (1967) അണിയറ (1968) അമ്മിണി (1972) കരുവേലക്കുന്ന് ഇടനാഴികൾ ( എഴുതി പൂർത്തിയാക്കിയില്ല) ചെറുകഥകൾ നീർച്ചാലുകൾ (1945) തേന്മുള്ളുകൾ (1945) താമരത്തൊപ്പി (1955) മുഖംമൂടികൾ  (1966) തുറന്നിട്ട ജാലകം (1949) നിലാവിന്റെ രഹസ്യം (1974) തിരഞ്ഞെടുത്ത കഥകൾ (1982) രാച്ചിയമ്മ (1969) ഗോപാലൻ നായരു‌‌‌ടെ താടി (1963) വെളുത്ത കുട്ടി (1958) മഞ്ഞിൻമറയിലെ സൂര്യൻ നവോന്മേഷം (1946) കതിർക്കറ്റ (1947) നീലമല (1950) ഉള്ളവരും ഇല്ലാത്തവരും (1952) ലാത്തിയും പൂക്കളും (1948) വസന്തയു‌ടെ അമ്മ മൗലവിയും ചങ്ങാതിമാരും (1954) റിസർവ് ചെയ്യാത്ത ബർത്ത്‌ (1980) കൂമ്പെടുക്കുന്ന മണ്ണ് (1951) ഉറൂബിന്റെ കുട്ടിക്കഥകൾ നീലവെളിച്ചം (1952) മൂവായിരത്തി മുന്നൂറ്റി മുപ്പത്തിനാലിന്റെ ചരിത്രം (1968) അങ്കവീരൻ (1967) അപ്പുവിന്റെ ലോകം മല്ലനും മരണവും - രണ്ടാം പതിപ്പ് (1966) കവിതകൾ നിഴലാട്ടം മാമൂലിന്റെ മാറ്റൊലി പിറന്നാൾ (1947) ഉപന്യാസങ്ങൾ കവിസമ്മേളനം (1969) ഉറൂബിന്റെ ശനിയാഴ്ചകൾ ഉറൂബിന്റെ ലേഖനങ്ങൾ നാടകങ്ങൾ തീ കൊണ്ടു കളിക്കരുത് മണ്ണും പെണ്ണും (1954) മിസ് ചിന്നുവും ലേഡി ജാനുവും (1961) തിരക്കഥകൾ നീലക്കുയിൽ (1954) രാരിച്ചൻ എന്ന പൗരൻ (1956) നായര് പിടിച്ച പുലിവാല് (1958) മിണ്ടാപ്പെണ്ണ് (1970) കുരുക്ഷേത്രം (1970) ഉമ്മാച്ചു (1971) അണിയറ (1978) ത്രിസന്ധ്യ (1990) (കഥ) അവാർഡുകൾ മദ്രാസ് സർക്കാർ പുരസ്കാരം (1948) – കതിർക്കറ്റ മദ്രാസ് സർക്കാർ പുരസ്കാരം (1949) – തുറന്നിട്ട ജാലകം മദ്രാസ് സർക്കാർ പുരസ്കാരം (1951) – കൂമ്പെടുക്കുന്ന മണ്ണ് കേരള സാഹിത്യ അക്കാദമി പുരസ്കാരം (1958) – ഉമ്മാച്ചു കേന്ദ്ര സാഹിത്യ അക്കാദമി പുരസ്കാരം (1960) – സുന്ദരികളും സുന്ദരന്മാരും എം.പി. പോൾ പുരസ്കാരം (1960) – ഗോപാലൻ നായരുടെ താടി മികച്ച കഥയ്ക്കുള്ള കേരള സംസ്ഥാന ചലച്ചിത്രപുരസ്കാരം (1971) – ഉമ്മാച്ചു ആശാൻ ശതവാർഷിക പുരസ്കാരം (1973) – സുന്ദരികളും സുന്ദരന്മാരും കേന്ദ്ര കലാസമിതി അവാർഡ് – തീ കൊണ്ടു കളിക്കരുത് അവലംബം
ഉറുമ്പ് ഇംഗ്ലീഷ് വിലാസം https://ml.wikipedia.org/wiki/Ant
സാമൂഹിക ജീവിതം നയിക്കുന്ന പ്രാണികളാണ് ഉറുമ്പുകൾ .
ഒരു കൂട്ടിൽ നൂറുമുതൽ ലക്ഷക്കണക്കിനു വരെ ഉറുമ്പുകളെ കണ്ടുവരുന്നു.
മധുരപലഹാരങ്ങൾ, വിത്തുകൾ, ചത്തുപോയ മറ്റുപ്രാണികൾ എന്നിവയാണ് ഇവയുടെ  പ്രധാന ആഹാരം.
11,000 ഇനം ഉറുമ്പുകളുണ്ട്.
ഉറുമ്പുകൾ ഹൈമനോപടെറ ഔർഡറിലെ ഭാഗമാണ്.
ഉറുമ്പുകൾ മനുഷ്യശരീരത്തിൽ കയറിയാലും കടിക്കാറില്ല.
എന്നാൽ അത് ശരീരത്തിലൂടെ സഞ്ചരിക്കുമ്പോൾ പുറത്ത് വിടുന്ന ഫോർമിക് ആസിഡ് ദേഹത്ത് അലർജി ഉണ്ടാക്കുവാൻ ഇടയാക്കുന്നു.
സാമൂഹിക ജീവിതം പുളിയിറുമ്പിന്റെ കൂടുകൾ
വളരെ ചിട്ടയായുള്ള സാമൂഹിക ജീവിതം പരിപാലിക്കുന്ന ജീവികളാണ് ഉറുമ്പുകൾ.
മനുഷ്യനെപ്പോലും അത്‍ഭുതപ്പെടുത്തുന്ന രീതിയിൽ ഉറുമ്പുകൾ സാമൂഹിക ജീവിതം ഐക്യത്തോടും, ചിട്ടയോടുംമുന്നോട്ട് കൊണ്ട് പോകുന്നു.
മണ്ണിലോ മരത്തിലോ ആവും താരതമ്യേന ഭംഗി കുറഞ്ഞ കൂടുകൾ ഉണ്ടാക്കുക.
ഒരു കോളനിയിൽ വിവിധ തരം ഉറുമ്പുകളെ കാണാൻ കഴിയും.
രാജ്ഞിമാർ‍, ജോലിക്കാർ, ചിറകുള്ള ആണുറുമ്പുകൾ, ചിറകുള്ള പെണ്ണുറുമ്പുകൾ, പട്ടാളക്കാർ മുതലായവയാണവ.
രാജ്ഞിമാർ ഉപേക്ഷിക്കപ്പെട്ട ഉറുമ്പിൻ കൂട്; അറകളായി തിരിച്ചിരിക്കുന്നത് കാണാം പുളിയുറുമ്പുകൾ ചങ്ങലയുണ്ടാക്കി, ഒരു ഇലയെ വലിച്ചടുപ്പിക്കുന്നു.
മാവിലകൾ ഒട്ടിച്ചുചേർത്താണു് അവ കൂടുകൾ പണിയുന്നതു്.
ചിറകില്ലാത്തതും പ്രത്യുത്പാദനശേഷിയുള്ളതുമായ പെണ്ണുറുമ്പാണ് രാജ്ഞി.
ഒരു കൂട്ടിൽ തന്നെ അനേകം രാജ്ഞിമാരുണ്ടാകും.
എന്നാൽ ഒരു രാജ്ഞി മാത്രമുള്ള കോളനികളുമുണ്ട്.
രാജ്ഞിമാരുടെ ആയുസ്സും കൂടുതലാണ്.
ഒരു വയസ്സുമുതൽ പതിനഞ്ച് വയസ്സു വരെ ജീവിച്ചിരിക്കുന്ന രാജ്ഞിമാരുണ്ട്.
കൂട്ടിലേക്കുള്ള ജോലികളൊന്നും രാജ്ഞിമാർ ചെയ്യാറില്ല.
കൂടിന്റെ ഏറ്റവും ഉള്ളറകളിലൊന്നിൽ താമസിച്ച് മുട്ടയിടുകയാണിവയുടെ ജോലി.
രാജ്ഞിമാർക്ക് ഭക്ഷണം എത്തിക്കേണ്ട ചുമതല ജോലിക്കാർക്കാണ്.
ഒരു കൂട് ഉപേക്ഷിച്ച് മറ്റൊരു കൂട് നിർമ്മിക്കുമ്പോൾ മാത്രമേ രാജ്ഞിമാർ കൂടുവിട്ടിറങ്ങാറുള്ളു.
ജോലിക്കാർ സാധാരണ ജോലിക്കാരി ഉറുമ്പിന്റെ ശരീരഘടന
പ്രത്യുത്പാദനശേഷിയില്ലാത്ത പെണ്ണുറുമ്പുകളാണ് വേലക്കാർ.
ജോലിക്കാരാണ് ഒരു കൂട്ടിലേക്കുവേണ്ട എല്ലാ കാര്യങ്ങളും ചെയ്യുന്നത്.
രാജ്ഞിമാരേയും മറ്റുറുമ്പുകളേയും ലാർവ്വകളേയും തീറ്റിപ്പോറ്റുക, കൂടുകൾ വൃത്തിയാക്കുക തുടങ്ങിയ കാര്യങ്ങളാണ് ഇവ ചെയ്യുന്നത്.
വേലക്കാരിൽ തന്നെ ജോലിവിഭജനമുണ്ട്.
കൂടിനു പുറത്തുള്ള ജോലികൾ ചെയ്യേണ്ട ജോലിക്കാരും കൂട്ടിനകത്തെ ജോലികൾ ചെയ്യേണ്ട ജോലിക്കാരുമുണ്ടായിരിക്കും.
ചിലയിനം ഉറുമ്പുകളിൽ കൂട്ടിനു പുറത്തുള്ള ജോലികൾ ചെയ്യുന്നതിനുമുൻപ് കൂട്ടിനകത്തെ ജോലികൾ ഏതാനും ദിവസം പുതിയ ജോലിക്കാരെ കൊണ്ടു ചെയ്യിക്കുന്നതു കാണാം.
മുട്ടകളേയും ലാർവ്വകളേയും എടുത്ത് മാറ്റുക, കുഞ്ഞുറുമ്പുകളെ വൃത്തിയാക്കുക, ഭക്ഷണവസ്തുക്കൾ ചുമന്നുകൊണ്ടുവരിക, ബാക്കിവരുന്ന പദാർത്ഥങ്ങൾ കൂടിനു വെളിയിൽ കളയുക എന്നിവയാണ് പ്രധാന ജോലികൾ.
ചില വേലക്കാർ ഭക്ഷണം വയറ്റിൽ സൂക്ഷിച്ചാണു കൊണ്ടുവരിക, പ്രത്യേകിച്ചും ലാർവ്വകൾക്കായി.
അവ പിന്നീട് തികട്ടിയെടുത്ത് നൽകുന്നു.
തേനുറുമ്പുകൾ പോലുള്ളവയിലാകട്ടെ വയർ കൂടുതൽ തേൻ സൂക്ഷിക്കാനായി നന്നായി വികസിച്ചതാണ്.
പുതിയ വേലക്കാർക്ക് മൂന്നോ നാലോ ദിവസം പ്രായമാകുന്നതോടെ അവരും പണിചെയ്തു തുടങ്ങുന്നു.
കൂടുകളിലൂടെ വെറുതേ നടക്കുകയും അവിടവിടെ കൂട്ടം കൂടി നിൽക്കുകയും ചെയ്യുന്ന വേലക്കാരേയും കൂട്ടിനുള്ളിൽ കാണാം.
ഇവ എന്തുധർമ്മമാണനുഷ്ഠിക്കുന്നതെന്ന് ശാസ്ത്രജ്ഞർക്കിതുവരെ മനസ്സിലായിട്ടില്ല.
വേലക്കാർ കൂട് നിർമ്മിക്കുന്നു
കൂട്ടിനു വെളിയിൽ പോയി ഭക്ഷണം ശേഖരിക്കുന്ന വേലക്കാർ ഒറ്റക്കോ കൂട്ടമായോ ഇക്കാര്യം ചെയ്യുന്നു.
നാല് മില്ലീഗ്രാം ഭാരമുള്ള ഉറുമ്പ് എട്ടു മില്ലീഗ്രാം വരെ ഭാരമുള്ള ഭക്ഷണവസ്തുക്കളെ വഹിച്ചുകൊണ്ടു പോകുന്നു.
ചിലപ്പോൾ ഒന്നിലധികം ഉറുമ്പുകൾ ഒന്നിച്ചാവുമിതു ചെയ്യുന്നത്.
കൂട്ടിൽ നിന്ന് പുറത്തു പോയി ഭക്ഷണപദാർത്ഥങ്ങൾ തേടുന്ന ഉറുമ്പുകൾ ദിശകണ്ടെത്തുന്നതിന് പലമാർഗ്ഗങ്ങൾ ഉപയോഗിക്കുന്നതായി പറയപ്പെടുന്നു.
സംയുക്ത നേത്രം ആണുള്ളതെങ്കിൽ കൂടി, വഴിയിൽ കാ‍ണുന്ന എന്തിനേയും ഇവ അടയാളമാക്കി ശേഖരിക്കുന്നുവത്രേ.
ഭൂഗുരുത്വാകർഷണ ബലത്തിന്റെ ദിശ, വഴിയിൽ സ്വയം പുറപ്പെടുവിക്കുന്നതും കാണപ്പെടുന്നതുമായ രാസഘടകങ്ങളേയും അടയാളമാക്കാറുണ്ട്.
പട്ടാളക്കാർ ഉറുമ്പിന്റെ തല, താടിയെല്ല് എന്നിവ കാണാം
ശത്രുക്കളെ നേരിടാൻ ഇവർ പ്രാപ്തരായിരിക്കും.
വലിയ തലയും കടിക്കാനും മുറിക്കാനുമുള്ള ഉറപ്പുള്ള വായ്‌ഭാഗങ്ങൾ മുതലായവ ഇവക്കുണ്ടാകും.
അത്തരം ഭാഗങ്ങളെ മാൻഡിബിളുകൾ എന്നു വിളിക്കുന്നു.
മാൻഡിബിളുകൾ കട്ടിയുള്ള വിത്തുകളും മറ്റും പൊട്ടിക്കാൻ തക്കവണ്ണം ശക്തിയുള്ളവയുമായിരിക്കും.
ഒരു കൂടിന്റെ പ്രവേശന മാർഗ്ഗത്തിൽ ശത്രുവിന്റെ സാന്നിദ്ധ്യമറിഞ്ഞാൽ അവ തലയുടെ വലിയ ഭാഗമുപയോഗിച്ച് കൂടടച്ചുവെക്കുന്നു.
വലിയ ദ്വാരമാണെങ്കിൽ ഒന്നിലധികം ഉറുമ്പുകൾ ഇതിനായി ശ്രമിക്കുന്നു.
ശത്രുക്കളെ നേരിടാൻ ഉറുമ്പുകൾ ശരീരത്തിലുത്പാദിപ്പിക്കുന്ന ഫോർമിക് അമ്ലവും ഉപയോഗിക്കാറുണ്ട്.
ചില വർഗ്ഗങ്ങളിൽ വേലക്കാർ തന്നെയാകും പട്ടാളക്കാരുടെ ജോലിയും ചെയ്യുക.
പട്ടാളക്കാർക്ക് ഭക്ഷണം തേടി അലഞ്ഞുതിരിയാനുള്ള കഴിവ് സ്വതേ കുറവാണ്.
അവയെ മറ്റുള്ളവർ നയിച്ചുകൊണ്ടുപോകുകയാണുണ്ടാവാറ്‌.
കൂടുകൾ നിർമ്മിക്കുന്നതിന് വേണ്ടി ഉറുമ്പുകൾ ഇലകൾ കൊണ്ട് വരുമ്പോൾ ഇലകൾക്ക് മുകളിലിരുന്ന് ശത്രുക്കളുടെ ആക്രമണത്തെ പ്രതിരോധിക്കുന്ന പട്ടാളക്കാരായ ഉറുമ്പുകൾ ചില സാഹചര്യങ്ങളിൽ രക്തസാക്ഷികളാകാറുമുണ്ട്.
ചിറകുള്ള ഉറുമ്പുകൾ
ചിറകുള്ളതും പ്രത്യുത്പാദനശേഷിയുള്ളതുമായ ആണുറുമ്പുകളും, പെണ്ണുറുമ്പുകളും കൂട്ടിലുണ്ടാ‍കാറുണ്ട്.
ചിലപ്പോൾ അവ ഒരു കൂട്ടത്തിൽ നിന്നും പിരിഞ്ഞ് മറ്റൊരു കൂട്ടത്തിൽ ചേരുന്നു.
ചിലപ്പോൾ ഇണചേരാനായിരിക്കും ഇവ പുറത്തു വരുന്നത്.
വായുവിൽ വെച്ചോ, നിലത്തു വച്ചോ ഇണചേർന്ന ശേഷം ആണുറുമ്പുകൾ ചത്തുപോകുന്നു.
പെണ്ണുറുമ്പുകൾ പുതിയ കോളനി നിർമ്മിക്കാനനുയോജ്യമായ സ്ഥലങ്ങളിൽ മുട്ടയിടുകയും ചെയ്യുന്നു.
ഒരു കൂട്ടിൽ ചിലപ്പോൾ രാജ്ഞിയുടെ അഭാവത്തിൽ പെണ്ണുറുമ്പുകൾ മുട്ടയിടുന്നു.
അവയിൽ നിന്ന് വേലക്കാരോ ആണുറുമ്പുകളോ ആണുണ്ടാവുക.
വളർച്ചാഘട്ടങ്ങൾ ഉറുമ്പുകൾ മുട്ടയുമായി
എല്ലാ ഷഡ്‌പദങ്ങളേയും പോലെ മുട്ട , ലാർവ്വ , കൊക്കൂൺ (പ്യൂപ്പ), പൂർണ്ണവളർച്ചയെത്തിയ ജീവി, എന്നിങ്ങനെ നാലവസ്ഥയാണ് ഉറുമ്പുകൾക്കുമുള്ളത്.
ലാർവ്വാവസ്ഥയിൽ ഉറുമ്പ് പൂർണ്ണമായും മറ്റുറുമ്പുകളെ ആശ്രയിച്ചാണ്‌ ജീവിക്കുന്നത്.
അവയ്ക്ക് കാലുകൾ പോലുമുണ്ടാകില്ല.
സമാധിഅവസ്ഥയിൽ നിന്നു പുറത്തുവരണമെങ്കിലും മറ്റുറുമ്പുകളുടെ സഹായം ആവശ്യമാണ്.
ആശയവിനിമയം പുളിയുറുമ്പ്‌ ആശയവിനിമയം നടത്തുന്നതിന്റെ ചിത്രം
സ്പർശികകൾ ഉപയോഗിച്ചാണ് ഉറുമ്പുകൾ ആശയവിനിമയം നടത്തുന്നത്.
ശരീരസ്രവങ്ങൾ( ഫിറമോൺസ് ) ഉപയോഗിച്ച് സൃഷ്ടിക്കുന്ന അടയാളങ്ങളിൽ മറ്റുറുമ്പുകൾ സ്വന്തം സ്പർശിക ഉപയോഗിച്ചു തൊടുമ്പോൾ അവക്ക് കാര്യം മനസ്സിലാക്കാൻ കഴിയുന്നു.
ഭക്ഷണം ഉള്ള സ്ഥലത്തേക്കുള്ള ദൂരവും മറ്റും സ്പർശികയോ മുൻ‌കാലുകളോ ഉരസുന്നതുവഴി പറയാനും ഇവക്കു കഴിയുന്നു.
കൂട്ടിൽ നിന്ന് പുതിയകൂട്ടിലേക്കും ഇരതേടാനും മിക്കയിനം ഉറുമ്പുകളും വരിയായാണ് പോകാറ്‌.
ഭക്ഷണത്തിനാണു പോകുന്നതെങ്കിൽ അല്പദൂരത്തിനു ശേഷം സ്വയം പിരിഞ്ഞ് ഇരതേടുന്നു.
ഭക്ഷണം കണ്ടാൽ തിരിച്ചു വരിയിലെത്തി കാര്യം പറയുന്നു.
ഇതര ജീവികളുമായുള്ള സഹവർത്തിത്വം
മറ്റെല്ലാത്തരത്തിലുമുള്ള ജീവജാലങ്ങളുമായി ഉറുമ്പുകൾ സഹവർത്തിക്കാറുണ്ട്.
ഉറുമ്പും അഫിഡും
അഫിഡുമായുള്ള സഹവർത്തനമാണ് ഏറെ പ്രശസ്തം.
ഉറുമ്പുകൾ അഫിഡുകളെ സ്വന്തം കൂട്ടിൽ വളർത്തുകയും അവക്ക് ഭക്ഷണം സമ്പാദിച്ചുകൊടുക്കുകയും, ശത്രുക്കളിൽ നിന്ന് സംരക്ഷിക്കുകയും ചെയ്യുന്നു.
പകരമായി അഫിഡിന്റെ ശരീരത്തിൽ നിന്നുമൂറിവരുന്ന സ്രവം ഉറുമ്പുകൾ ഭക്ഷിക്കുന്നതാണ്.
ഒരു കൂട്ടത്തിൽ നിന്ന് ചെറിയൊരു കൂട്ടം പിരിഞ്ഞുപോകുകയാണെങ്കിൽ അവ ചിലപ്പോൾ ചില ആഫിഡുകളെ കൂടെ കൊണ്ടുപോകാറുണ്ട്.
ഇത്തരത്തിൽ ഒന്നിലേറെ ജീവികളിൽ ഉറുമ്പുകൾ പ്രാദേശികഭേദത്തിൽ സഹവർത്തിക്കാറുണ്ട്.
ചോണനുറുമ്പുകളുടെ ശരീരപ്രകൃതി അനുകരിക്കുന്ന എട്ടുകാല; തുന്നൽക്കാരൻ ഉറുമ്പുകളുടെ കൂടെയാണ്‌ ഇവ ജീവിക്കുന്നത്
പലസസ്യങ്ങളും ഉറുമ്പുകൾക്കായി കൂടുതൽ തേൻ ശേഖരിച്ചു വെക്കാറുണ്ട്.
അതുകൊണ്ടു തന്നെ അവയിൽ കീടങ്ങൾ വരാറില്ല.
വിത്തുകൾ കേടുകൂടാതിരിക്കും എന്ന ഗുണം ചെടിക്കു ലഭിക്കുമ്പോൾ ഉറുമ്പുകൾക്കു ഭക്ഷണവും ലഭിക്കുന്നു.
അമേരിക്കയിലെ പ്യോണി പുഷ്പങ്ങൾക്ക് വിരിയാൻ തന്നെ ഉറുമ്പുകളുടെ സഹായമാവശ്യമാണ്.
ചില ഉറുമ്പുകളാകട്ടെ കൂട്ടിനുള്ളിൽ പൂപ്പലുകൾ നട്ടുവളർത്തി പരിപാലിക്കുന്നു.
ഉറുമ്പുകൾ പൂപ്പലുകൾ കുറേശ്ശെ  ഭക്ഷണമായുപയോഗിക്കുകയും ചെയ്യുന്നു.
പലതരം വിത്തുകളും വിതരണം ചെയ്യുന്നത് ഉറുമ്പുകളാണ്.
വിത്തുകൾ ഉറുമ്പുകൾക്കായുള്ള അനുവർത്തനങ്ങൾ ഉണ്ടാവാറുണ്ട്.
ചിലവിത്തുകളിൽ ഇലായിയോസോമുകൾ എന്ന കോശഘടനകൾ ഉറുമ്പുകൾക്കായി കാണാം.
ഉറുമ്പുകൾക്കു പോഷകപ്രദങ്ങളായ പലവസ്തുക്കളും ഇവയിലുണ്ട്.
വിത്തുകൾ കൊണ്ടുപോയി ഇലായിസോമുകൾ ഭക്ഷിക്കുന്ന ഉറുമ്പുകൾ പിന്നീടവയെ ഉപേക്ഷിക്കുന്നു.
അത് മിക്കവാറും കൂട്ടിൽ തന്നെയാവും വിത്തുകൾ സുരക്ഷിതമായ സ്ഥലത്ത് വളരുന്നു.
ഉറുമ്പുകൾ വഴിയുള്ള വിത്തുവിതരണത്തിന് മിർമിക്കോകോറി (Myrmecochory) എന്നാണ് പറയുന്നത്.
പല പക്ഷികളും ഉറുമ്പുകൂട്ടത്തിനടുത്തു ചിറകുകൾ വിടർത്തി ഇരിക്കാറുണ്ട്.
അവയുടെ മേൽ ഉറുമ്പുകൾ കയറുകയും അവയുടെ ശരീരത്തിലെ ക്ഷുദ്രകീടങ്ങളെ ഭക്ഷണമാക്കുകയും ചെയ്യുന്നു.
പക്ഷികൾക്ക് ക്ഷുദ്രജീവികളിൽ നിന്ന് രക്ഷയും ഉറുമ്പുകൾക്ക് ഭക്ഷണവും ലഭിക്കുന്നു.
ഉറുമ്പുകുളി(Anting) എന്നാണിതറിയപ്പെടുന്നത്.
ആനിമൊൺ ഹെപ്പാറ്റിക്ക (Anemone hepatica), റനൺകുലസ് ഫെക്കെറിയ (Ranunculus ficaria), അഡൊനിസ് വെർണാലിസ് (Adonis vernalis) മുതലായ ചെടികളുടെ അകീനുകൾ ഒരുതരം സുഗന്ധതൈലം ഉല്പാദിപ്പിക്കുന്നു.
ഇത് ഉറുമ്പുകളെ  ആകർഷിക്കുകയും അതുവഴി വേഗം പ്രകീണങ്ങൾ നടക്കുകയും ചെയ്യും.
കൗതുകങ്ങൾ സ്വന്തം ഭാരത്തേക്കാൾ അനേകം ഇരട്ടി ഭാരം വഹിക്കാൻ ഉറുമ്പുകൾക്കാവും ഒറ്റ നിൽപ്പിൽ തന്നെ അഷ്ടദിക്കും താഴെയും മേലെയും ഒരു പോലെ ദർശിക്കാനാവുന്ന സംവിധാനമുണ്ട്.
ഉറുമ്പുകളുടെ ഘ്രാണശക്തി അതിശക്തമാണ്.
ഏറ്റവും മികച്ച സാമൂഹിക ജീവിതം നയിക്കുന്ന ജീവിവർഗ്ഗമാണ് ഉറുമ്പുകൾ രാസപദാർഥങ്ങൾ ഉപയോഗിച്ചും സ്പർശിച്ചും ആശയവിനിമയം നടത്തുന്നു.
കൂടുതൽ അറിവിന് http://encarta.msn.com/encyclopedia_761556353/Ant.html Archived 2006-11-15 at the Wayback Machine .
ചിത്രശാല ഉറുമ്പിന്റെ ചിത്രങ്ങൾ ഉറുമ്പ് പുറ്റ്/ഉറുമ്പ് കൂട് കട്ടുറുമ്പ് പുളിയുറുമ്പ് ഉറുമ്പിൻ കൂട് പുളിയുറുമ്പ് ഉറുമ്പിൻ കൂട് കട്ടുറുമ്പ് പുളിയുറമ്പിന്റെ രാജ്ഞി ജീവനില്ലാത്ത തവളയെ ഉറുമ്പുകൾ ചേർന്ന് കൊണ്ടുപോകുന്ന ദൃശ്യം.
കെരെങ്ക ആന്റ് ലൈക്ക് ജമ്പർ സ്പൈഡർ പുളിയുറുമ്പിൻ കൂട്, നാരക ഇലയിൽ.
ഉറുമ്പും അഫിഡുകളും ഉറുമ്പും അഫിഡുകളും പുളിയുറുമ്പ് ഉറുമ്പിൻ കൂട്
[[|thumb|Ants leaf nest DSCN0203.resized]] മറ്റ് ലിങ്കുകൾ Wikimedia Commons has media related to Ant .
വിക്കിസ്പീഷിസിൽ Formicidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
All Living Things Images, identification guides, and maps of ants antweb.org Ants of the World antbase.org Info on all types of ants Ant Pest Control Information - National Pesticide Information Center ants.org.uk Archived 2007-10-11 at the Wayback Machine .
Formicariam design and live webcam myrmecos.net Archived 2011-08-08 at the Wayback Machine .
Live ant images Family Formicidae - Ants - BugGuide.
Net - Images and other information The Ants Web Site of French Ants (in English) www.antnest.co.uk A website dedicated to myrmecology Cooking of Escamoles Archived 2007-09-29 at the Wayback Machine .
Myrmecology Documentary Archived 2007-09-06 at the Wayback Machine .
A short documentary about people who study ants antday.de.hm Archived 2007-11-14 at the Wayback Machine .
A site about ants Australian ants on line Archived 2007-12-22 at the Wayback Machine .
Many images, keys and literature.
"House Ants" (pub.1938) hosted by the UNT Government Documents Department Archived 2007-10-09 at the Wayback Machine .
ഉറ്റ ഫ്രിത് ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Uta_Frith
ലണ്ടൻ യൂണിവേഴ്സിറ്റി കോളേജിലെ ഇൻസ്റ്റിറ്റ്യൂട്ട് ഓഫ് കോഗ്നിറ്റീവ് ന്യൂറോ സയൻസിലെ ഒരു ജർമ്മൻ-ബ്രിട്ടീഷ് ഡെവലപ്‌മെന്റ് സൈക്കോളജിസ്റ്റാണ് ഉറ്റ ഫ്രിത്ത് ഡിബിഇ, എഫ്ആർഎസ്, എഫ്ബിഎ, എഫ്മെഡ്‌സി (നീ urnൺഹാമർ; ജനനം 25 മേയ് 1941) .
ഓട്ടിസം , ഡിസ്ലെക്സിയ എന്നിവയെ കുറിച്ചുള്ള നിലവിലെ ഗവേഷണങ്ങളിൽ അവർ തുടക്കമിട്ടു.
ഈ വിഷയങ്ങളിൽ അവർ നിരവധി പുസ്തകങ്ങൾ എഴുതിയിട്ടുണ്ട്.
ഓട്ടിസം മാതാപിതാക്കളാൽ ഉണ്ടാകുന്നതിനേക്കാൾ ഒരു മാനസിക അവസ്ഥയായി കാണണമെന്ന് അവർ വാദിക്കുന്നു.
അവരുടെ ഓട്ടിസം: എക്സ്പ്ലെയിങ് ദി എനിമ ഓട്ടിസത്തിന്റെ കോഗ്നിറ്റീവ് ന്യൂറോസയൻസ് വിശദീകരിക്കുന്നു .
സഹ ശാസ്ത്രജ്ഞരായ അലൻ ലെസ്ലി, സൈമൺ ബാരൺ-കോഹൻ എന്നിവരോടൊപ്പം സാലി-ആനി ടെസ്റ്റ് സൃഷ്ടിച്ചതിന്റെ ബഹുമതി അവർക്കുണ്ട്.
ചൈൽഡ് ഡിസ്ലെക്സിയയെക്കുറിച്ചുള്ള പ്രവർത്തനത്തിനും അവർ തുടക്കമിട്ടു.
അവർ ഉപദേശിച്ച വിദ്യാർത്ഥികളിൽ ടോണി ആറ്റ്വുഡ്, മാഗി സ്നോളിംഗ്, സൈമൺ ബാരൺ-കോഹൻ , ഫ്രാൻസെസ്ക ഹാപ്പേ എന്നിവരും ഉൾപ്പെടുന്നു.
ജർമ്മനിയിലെ ലക്സംബർഗിനും മാൻഹൈമിനുമിടയിലുള്ള കുന്നുകളിലെ ഒരു ചെറിയ ഗ്രാമമായ റോക്കൻഹൗസനിൽ ഉത ആൺഹാമർ ആയിട്ടാണ് ഫ്രിത്ത് ജനിച്ചത്.
സാർബ്രൂക്കനിലെ സാർലാൻഡ് യൂണിവേഴ്സിറ്റിയിൽ കലാചരിത്രത്തിൽ അവരുടെ വിദ്യാഭ്യാസത്തിനായുള്ള പ്രാരംഭ പദ്ധതിയുമായി അവർ ചേർന്നു.
പക്ഷേ അതിന്റെ അനുഭവപരമായ സ്വഭാവം പഠിച്ച ശേഷം പരീക്ഷണാത്മക മനഃശാസ്ത്രത്തിലേക്ക് മാറി.
ഹാൻസ് ഐസെങ്ക് പോലുള്ള നിരവധി മനഃശാസ്ത്രജ്ഞരുടെയും പ്രവർത്തനങ്ങളിൽ നിന്ന് അവർ പ്രചോദിതയായി.
ലണ്ടനിലെ ഇൻസ്റ്റിറ്റ്യൂട്ട് ഓഫ് സൈക്യാട്രിയിൽ ക്ലിനിക്കൽ സൈക്കോളജിയിൽ പരിശീലനം നേടാൻ അവർ                         തീരുമാനിച്ചു.
ഇൻസ്റ്റിറ്റ്യൂട്ടിൽ ആയിരുന്നപ്പോൾ അവർ ജാക്ക് റാച്ച്മാനുമായി അടുത്തു പ്രവർത്തിച്ചു.
1968 ൽ ന്യൂറോടൈപ്പിക്കൽ, ഓട്ടിസം ബാധിച്ച കുട്ടികളിൽ പാറ്റേൺ ഡിറ്റക്ഷൻ കണ്ടുപിടിച്ചുകൊണ്ട് ഡോക്ടർ ഓഫ് ഫിലോസഫി പൂർത്തിയാക്കി.
അവരുടെ ആദ്യകാല കരിയറിൽ നീൽ ഓ കോണർ , ബീറ്റ് ഹെർമെലിൻ എന്നിവർ അവരുടെ മാർഗ്ഗദർശിയായിരുന്നു.
അവരെ ഓട്ടിസം മേഖലയിലെ വഴികാട്ടിയായി വിശേഷിപ്പിച്ചു.
ഫ്രിത്തിന്റെ ഗവേഷണം ഓട്ടിസത്തിൽ മാനസിക അപര്യാപ്തതയുടെ സിദ്ധാന്തത്തിന് വഴിയൊരുക്കി.
അവർ ലണ്ടനിലെ കോഗ്നിറ്റീവ് ഡവലപ്മെന്റ് യൂണിറ്റിൽ (സിഡിയു) അംഗമായിരുന്നപ്പോൾ 1985-ൽ അലൻ എം. ലെസ്ലി, സൈമൺ ബാരൺ-കോഹൻ എന്നിവർക്കൊപ്പം അവർ  Does the autistic child have a "theory of mind"?
പ്രസിദ്ധീകരിച്ചു.
ഓട്ടിസം ബാധിച്ച ആളുകൾക്ക് മറ്റുള്ളവരുടെ വിശ്വാസങ്ങളും ആഗ്രഹങ്ങളും മനസ്സിലാക്കാൻ പ്രത്യേക ബുദ്ധിമുട്ടുകൾ ഉണ്ട്.
അലൻ ലെസ്ലി, സൈമൺ ബാരൺ-കോഹൻ എന്നിവരോടൊപ്പം ഫ്രിത്ത്, ഓട്ടിസത്തിന്റെ രണ്ട് സിദ്ധാന്തങ്ങൾ സൃഷ്ടിച്ചു.
ആദ്യത്തേത് "പരോക്ഷമായ മാനസികവൽക്കരണത്തിന്റെ അഭാവം" - സ്വന്തം മാനസികാവസ്ഥ അറിയാനുള്ള കഴിവില്ലായ്മ.
അതിലൂടെ ഓട്ടിസം ബാധിച്ച വ്യക്തികൾ വിശദാംശങ്ങൾ പ്രോസസ്സ് ചെയ്യുന്നതിനേക്കാൾ മികച്ചവരാണെന്നും എന്നാൽ വ്യത്യസ്ത സ്രോതസ്സുകളിൽ നിന്നുള്ള വിവരങ്ങൾ സംയോജിപ്പിക്കുന്നതിൽ മോശമാണെന്നും അവർ നിർദ്ദേശിച്ചു.
"കോൾഡ് പാരന്റിംഗിന്റെ ഫലത്തെക്കാൾ മസ്തിഷ്കത്തിന്റെ അവസ്ഥയാണ് ഓട്ടിസം" എന്ന് തിരിച്ചറിഞ്ഞ ആദ്യത്തെ ന്യൂറോ-ശാസ്ത്രജ്ഞരിൽ ഒരാളാണ് ഫ്രിത്ത്.
1985-ൽ, ഫ്രിത്ത്, ലെസ്ലി, ബാരൺ-കോഹൻ എന്നിവർ ഒരു കുട്ടിയുടെ വൈജ്ഞാനിക ധാരണ അളക്കാൻ സാലി-ആനി ടെസ്റ്റ് സൃഷ്ടിച്ചു.
ഓട്ടിസം ബാധിച്ച ഒരു കുട്ടിക്ക് സാലി-ആനി ചോദ്യങ്ങൾ തെറ്റായിരിക്കും, അതേസമയം ഒരു സാധാരണ കുട്ടി അല്ലെങ്കിൽ ഡൗൺ സിൻഡ്രോം ഉള്ള ഒരു കുട്ടിക്ക് സാധാരണയായി ചോദ്യങ്ങൾ ശരിയാകും.
1996 -ൽ, ഫ്രിത്ത്, എറാൾഡോ പൗലേസു, മാഗി സ്നോളിംഗ് എന്നിവർ ഒരു അനുദൈർഖ്യ ഗവേഷണ പഠനം നടത്തി.
ശബ്ദസംബന്ധമായ പ്രോസസ്സിംഗ് ആവശ്യമായ ജോലികൾ പൂർത്തിയാക്കുമ്പോൾ, ഓട്ടിസം ബാധിച്ച ആളുകൾ അവരുടെ തലച്ചോറിന്റെ മുൻഭാഗവും പിൻഭാഗവും തമ്മിലുള്ള ബന്ധത്തിന്റെ അഭാവം കാണിക്കുന്നു.
അവലംബം പുറംകണ്ണികൾ Scholia has an author profile for ഉറ്റ ഫ്രിത് .
[{{{1}}} ഔദ്യോഗിക വെബ്‌സൈറ്റ്] Profile , ICN Developmental Group Profile , UCL IRIS (Institutional Research Information Service) Interview with Uta Frith Archived 2008-05-17 at the Wayback Machine .
"Exploring Autism – A conversation with Uta Frith" Archived 2020-11-11 at the Wayback Machine .
, Ideas Roadshow (29 March 2013) A historical look at the transition from "mentally defective" etc. to autism, August 2014, by Uta Frith
ഉലക്ക ഇംഗ്ലീഷ് വിലാസം https://ml.wikipedia.org/wiki/Ulakka ഉരലും ഉലക്കയും
ധാന്യം കുത്തി ഉമി കളയുന്നതിനും ധാന്യം പൊടിക്കുന്നതിനും വേണ്ടി ഉപയോഗിക്കുന്ന ഒരു ദണ്ഡാണ് ഒലക്ക അഥവാ ഉലക്ക .
ഉരലിലിട്ട വസ്തുക്കൾ ഉലക്ക കൊണ്ടിടിച്ച് പൊടിക്കുന്നു.
നിർമ്മാണം കൂവക്കിഴങ്ങ് ഉലക്ക കൊണ്ട് ഇടിച്ചെടുക്കുന്നു.
ഈട്ടിമരത്തിന്റെ കാതൽ  കൊണ്ടാണ് പൊതുവേ ഉലക്ക നിർമ്മിക്കുന്നത്.
ഇതിന്   ആറടിയോളം നീളമുണ്ടാവും.
ആശാരിയോ കൊല്ലനോ ആണ് ഇത് നിർമ്മിക്കുന്നത്.